CELEX: 62008CN0036
Language: fi
Date: 2008-01-31 00:00:00
Title: Asia C-36/08: Kanne 31.1.2008 — Euroopan yhteisöjen komissio v. Helleenien tasavalta

12.4.2008   
            
            
               FI
            
            
               Euroopan unionin virallinen lehti
            
            
               C 92/16
            
         Kanne 31.1.2008 — Euroopan yhteisöjen komissio v. Helleenien tasavalta
   (Asia C-36/08)
   (2008/C 92/29)
   Oikeudenkäyntikieli: kreikka
   Asianosaiset
   
      Kantaja: Euroopan yhteisöjen komissio (asiamiehet: G. Savvos ja H. Støvlbæk)
   
      Vastaaja: Helleenien tasavalta
   Vaatimukset
   
               —
            
            
               On todettava, että Helleenien tasavalta ei ole noudattanut lääkäreiden vapaan liikkuvuuden sekä heidän tutkintotodistustensa, todistustensa ja muiden muodollista kelpoisuutta osoittavien asiakirjojensa vastavuoroisen tunnustamisen helpottamisesta annetun direktiivin 93/16/ETY (1) 30, 31 eikä 36 artiklan mukaisia velvoitteitaan, koska se on antanut ja pitänyt voimassa lain 3209/03 (Efimerida tis Kuverniseos 304/A) 29 §:n (d.1 ja d.2 momentin) kaltaisia oikeussääntöjä, jotka eivät ole sopusoinnussa edellä mainitun direktiivin 30, 31 ja 36 artiklan kanssa, ja koska Helleenien tasavalta ei ole peruuttanut tutkintotodistuksia, jotka on annettu ilman, että olisi noudatettu kyseisessä direktiivissä asetettuja ehtoja.
            
         
               —
            
            
               Helleenien tasavalta on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Komission mukaan lääkäreillä, jotka mainitaan lain 3209/03 29 §:n d.1 momentissa, on neuvoston direktiivin 93/16/ETY 36 artiklassa tarkoitettuja saavutettuja oikeuksia, minkä vuoksi he voivat toimia lääkäreinä kansallisen sairausvakuutusjärjestelmän piirissä ja minkä vuoksi heille annetaan todistus, jossa vahvistetaan heidän saavutetut oikeutensa. Tästä huolimatta yleislääkärin pätevyyden myöntäminen ilman, että lääkärit ovat suorittaneet asianomaista erityiskoulutusta, on ristiriidassa direktiivin 30 ja 31 artiklan kanssa. Kreikan viranomaisten on näin ollen peruutettava tutkintotodistukset, jotka ne ovat antaneet ilman, että direktiivissä asetettuja lisäehtoja olisi noudatettu.
   
      (1)  EYVL L 165, 7.7.1993, s. 1.